Document ID: 31999D0277

ΑΠΟΦΑΣΗ ΤΗΣ ΕΠΙΤΡΟΠΗΣ
της 23ης Απριλίου 1999
σχετικά με την τροποποίηση της απόφασης 97/296/ΕΚ για την κατάρτιση του καταλόγου των τρίτων χωρών από τις οποίες επιτρέπονται οι εισαγωγές αλιευτικών προϊόντων για ανθρώπινη διατροφή
[κοινοποιηθείσα υπό τον αριθμό Ε(1999) 997]
(Κείμενο που παρουσιάζει ενδιαφέρον για τον ΕΟΧ)
(1999/277/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών καταλόγων των επιχειρήσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας και ζώντα δίθυρα μαλάκια(1), όπως τροποποιήθηκε τελευταία από την απόφαση 98/603/ΕΚ(2), και ιδίως το άρθρο 2 παράγραφος 2 και το άρθρο 7,
Εκτιμώντας:
(1) ότι με την απόφαση 97/296/ΕΚ της Επιτροπής(3), όπως τροποποιήθηκε τελευταία από την απόφαση 1999/244/ΕΚ(4), καταρτίστηκε ο κατάλογος των χωρών και εδαφών από τα οποία επιτρέπεται η εισαγωγή προϊόντων αλιείας για ανθρώπινη διατροφή· ότι, στο μέρος Ι του παραρτήματος Ι αναγράφονται τα ονόματα των χωρών και εδαφών που καλύπτονται από ειδική απόφαση και στο μέρος ΙΙ τα ονόματα εκείνων που έχουν δικαίωμα βάσει του άρθρου 2 παράγραφος 2 της απόφασης 95/408/ΕΚ·
(2) ότι με την απόφαση 1999/276/ΕΚ της Επιτροπής(5) καθορίστηκαν ειδικοί όροι εισαγωγής για προϊόντα αλιείας και υδατοκαλλιέργειας καταγωγής Μαυρικίου· ότι ο Μαυρίκιος θα πρέπει, ως εκ τούτου, να προστεθεί στο μέρος Ι του παραρτήματος των χωρών και εδαφών από τα οποία επιτρέπεται η εισαγωγή προϊόντων αλιείας για ανθρώπινη διατροφή·
(3) ότι, η Νέα Καληδονία παρέσχε στοιχεία ότι πληροί τους ισοδύναμους όρους και ότι μπορεί να εγγυηθεί ότι τα αλιευτικά προϊόντα που εξάγει προς την Κοινότητα πληρούν τις απαιτήσεις υγιεινής της οδηγίας 91/493/ΕΟΚ, και είναι, ως εκ τούτου, αναγκαίο να τροποποιηθεί ο ανωτέρω κατάλογος προκειμένου να συμπεριλάβει την εν λόγω χώρα στο μέρος ΙΙ του καταλόγου·
(4) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της παρούσας απόφασης αντικαθιστά το παράρτημα της απόφασης 97/296/ΕΚ.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 23 Απριλίου 1999.

Labels: 0
3
5
6